کوئٹہ (آن لائن) جمعیت علماءاسلام نا بنجائی سیکرٹر ی اطلاعات ومسکوہی سینیٹر حافظ حسین احمد پارینے کہ امریکی سنڈی و درملکی خصوصی کمکار آتا پدی ہننگ بنا کرینے‘ تانیہ ایدروس و ظفر مرزا نا اسہ دے اٹ ایوان اقتدار آن رحلت آن سما تمنگ ءِ کہ داسکان تو پارٹی بنا کتنے‘اے پی سی و رہبر کمیٹی نادیوان داسکان متنے و انصافی تا وکٹ آتا تمنگ بنا کرینے‘ اگست اٹ پن ریچ نا مُد بنا کیک و مارچ اسکان چلینگک ولے داسہ تو مارچ آن بیدس باندات آتا بنا مسنے۔ دا خیال آتا درشانی ءِ او جامع مطلع العلوم اٹ ڈل وصحافی تتون ہیت وگپ کرسا کرے۔ حافظ حسین احمد پارے کہ داسہ کل ءِ سما تموءِ کہ چوہدری برادر آتون ہرا امانت ءِ او راست ءِ۔ اوپارے کہ عمران خان مائنس ون نا پت ءِ پاش کرسا تینا حکمرانی نا تمنگ نا اشارہ تسوسس داسہ مائنس ون آن تینے بچفنگ کن کیہی پین تانیہ ایدروس و ظفر مرزا کون آتا بھلا عئید آن پد قربانی کننگک۔
